01/02/2021 | Administración LocalMunicipal
Laxe
Plan estratéxico de subvencións do Concello de Laxe para o período 2020 - 2023

O Pleno da Corporación deste Concello, en sesión ordinaria celebrada o xoves 24 de setembro do 2020, acordou, por unanimidade, aprobar o Plan estratéxico de subvencións para o Concello de Laxe para o período 2020-2023. A continuación, a efectos do seu público coñecemento, transcríbese literalmente o devandito Plan. O artigo 8.1 da Lei estatal 38/2003, de 17 de novembro, Xeral de Subvencións introduce a obriga para os órganos das Administracións Públicas e calesquera entes públicos responsables da xestión de subvencións: elaborar un plan estratéxico de subvencións, nos que deben concretarse os obxectivos e efectos previstos coa súa aplicación, o prazo necesario para a súa consecución, os costes previsibles e as súas fontes de financiación, suxeitándose en todo caso ao cumprimento dos obxectivos de estabilidade orzamentaria.1. Os órganos das Administracións públicas ou calquera entes que propoñan o establecemento de subvencións, con carácter previo, deberán concretar nun plan estratéxico de subvencións os obxectivos e efectos que se pretenden coa súa aplicación, o prazo necesario para a súa consecución, os custos previsibles e as súas fontes de financiamento, supeditándose en todo caso ao cumprimento dos obxectivos de estabilidade orzamentaria.2. Cando os obxectivos que se pretenden conseguir afecten o mercado, a súa orientación debe dirixirse a corrixir fallos claramente identificados e os seus efectos deben ser minimamente distorsionadores.3. A xestión das subvencións a que se refire esta lei realizarase de acordo cos seguintes principios: a) Publicidade, transparencia, concorrencia, obxectividade, igualdade e non discriminación. b) Eficacia no cumprimento dos obxectivos fixados pola Administración outorgante. c) Eficiencia na asignación e utilización dos recursos públicos.” O citado artigo 8, foi desenvolto polos artigos 10 a 15 do Regulamento da Lei Xeral de Subvencións, aprobado polo Real Decreto 887/2006, de 21 de xullo, establecendo cales deben ser os principios reitores, o ámbito e o contido dos plans estratéxicos, así como a competencia para a súa aprobación, o seguimento que debe realizarse dos mesmos e os efectos do seu incumprimento. Se ben este articulado non é aplicable aos Concellos, recolle algúns aspectos que poden ser tidos en conta. A Lei de Subvencións de Galicia 9/2007 indica que: 1. Os órganos da administración que propoñan o establecemento de subvencións, con carácter previo, deberán concretar nun plan estratéxico de subvencións os obxectivos e efectos que se pretenden coa súa aplicación, o prazo necesario para a súa consecución, os custos previsibles e as súas fontes de financiamento, supeditándose, en todo caso, ao cumprimento dos obxectivos de estabilidade orzamentaria.” ARTIGO 19.3 da mesma lei establece que: “Poderán concederse de forma directa as seguintes subvencións: · As previstas nominativamente nos orzamentos xerais da Comunidade Autónoma nos termos recollidos nos convenios e na normativa reguladora destas subvencións. [.] · Con carácter excepcional, aqueloutras subvencións en que se acrediten razóns de interese público, social, económico ou humanitario, ou outras debidamente xustificadas que dificulten a súa convocatoria pública.” O ARTIGO 19.3 da Lei 9/2007, de 13 de xuño, de Subvencións de Galicia, ó redor da concesión directa de subvencións e o apartado 2 do artigo 12 do Regulamento 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, establece que deben concretarse os obxectivos, custos de realización e fontes de financiamento das subvencións nominativas de concesión directa, definindo e concretando aquelas razóns de interese público e social que, con carácter excepcional, xustifican ditas concesións. De cara a xustificar as concesións directas, parece axeitado facer tamén un breve percorrido por aquelas disposicións lexislativas e normativas nas que se fundamentan estas concesións nos ámbitos que nos atinxen: social, cultural e deportivo. Por poñer só algúns exemplos, citaremos as seguintes: Artigo 9.2.: Correspóndelles ós poderes públicos promoveren as condicións para que a liberdade e a igualdade do individuo e mais dos grupos en que se integra sexan reais e efectivas; removeren os atrancos que impidan ou dificulten a súa plenitude e facilitaren a participación de todos os cidadáns na vida política, económica, cultural e social. Artigo 43.3.: Os poderes públicos fomentarán a educación sanitaria, a educación física e mailo deporte. Tamén facilitarán a adecuada utilización do lecer. Artigo 44.1.: Os poderes públicos promoverán e tutelarán o acceso á cultura, á que todos teñen dereito. Artigo 46: Os poderes públicos garantirán a conservación e promoverán o enriquecemento do patrimonio histórico, cultural e artístico dos pobos de España e dos bens que o integran, calquera que sexa o seu réxime xurídico e a súa titularidade. A lei penal sancionará os atenta-dos contra este patrimonio. Artigo 48: Os poderes públicos promoverán as condicións para a participación libre e eficaz da mocidade no desenvolvemento político, social, económico e cultural. Artigo 148: As comunidades autónomas poderán asumir competencias nas seguintes materias: · O fomento da cultura, da investigación e, se é o caso, do ensino da lingua da comunidade autónoma. · Promoción do deporte e da axeitada utilización do lecer. · Asistencia social. Artículo 4.2. Correspóndelles ós poderes públicos de Galicia promove-las condicións para que a liberdade e a igualdade do individuo e dos grupos en que se integran sexan reais e efectivas, remove-los atrancos que impidan ou dificulten a súa plenitude e facilita-la participación do tódolos galegos na vida política, económica, cultural e social. Artigo 27: Son competencias propias de Galicia, entre outras: · O fomento da cultura e da investigación en Galicia. · A promoción deportiva e a axeitada utilización do lecer. · A promoción do desenvolvemento comunitario. · A asistencia social Artigo 25.1.: O Municipio, para a xestión dos seus intereses e no ámbito das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal nos termos previstos neste artigo. Artigo 25.2.: O Municipio exercerá en todo caso como competencias propias, nos termos da lexislación do Estado e das Comunidades Autónomas, nas seguintes materias: e) Avaliación e información de situacións de necesidade social e a atención inmediata a persoas en situación ou risco de exclusión social f) Policía local, protección civil, prevencións deportivas e de ocupación do tempo libre. m) Promoción da cultura e equipamentos culturais. ñ) Promoción no seu termo municipal da participación dos cidadáns no uso eficiente e sostible das tecnoloxías da información e as comunicacións. Despois da revisión normativa realizada, queda máis que xustificada e fundamentada a atribución de competencias municipais nos ámbitos que nos atinxen, así como a necesidade de que os gobernos municipais nesta asunción de competencias nos eidos cultural, social e deportivo, favorezan o desenvolvemento e execución de iniciativas e actividades que contribúan a mellorar tanto as condicións como as posibilidades de desenvolvemento poboacional nestes eidos. Queda claro tamén que dende os municipios, como ámbito administrativo máis próximo ao cidadán, débense favorecer canles que faciliten a participación individual e grupal dos cidadáns en todos os ámbitos da vida política, económica, cultural e social. Neste senso, dende o goberno municipal, entendemos que ademais das actividades e iniciativas que se desenvolvan por parte do concello nestes eidos, ten a obriga de facilitar todos aqueles medios e recursos que fagan posible o desenvolvemento de actividades sociais, culturais, educativas e deportivas a iniciativa das diferentes asociacións e entidades municipais, sempre e cando estas contribúan tanto a mellorar tanto a cantidade como a calidade da oferta de actividades que teñen lugar no noso municipio como a súa diversificación, entendendo que cantos máis axentes sociais interveñan na organización e execución de actividades na nosa vila, mellores serán potencialmente as posibilidades de desenvolvemento e crecemento persoal e social na nosa comunidade. Xustificada a concesión de subvencións nominativas por parte do goberno municipal ás asociacións e entidades municipais entendéndoas como canle principal para favorecer o desenvolvemento de intervencións e actividades concretas por parte destas, queda pendente argumentar a concesión das axudas de forma directa a entidades concretas. HISTORICIDADE. O primeiro dos motivos que xustifican esta concesión é a súa permanencia no tempo, pois algo que constatamos dende o goberno municipal é que o Concello de Laxe, habitualmente a instancia de parte, leva varios anos concedendo axudas a estas mesmas asociacións e entidades municipais para facer posible a execución de determinadas actividades por partes destas, fundamentalmente de carácter cultural, recreativo, social e deportivo, ou mesmo, para contribuír ó financiamento da súa actividade. FINALIDADE DAS ACTUACIÓNS SUBVENCIONADAS. Un dos grandes obxectivos xerais que definen a actual política municipal, en liña co comentando ata o momento, é aquel que se concreta en favorecer o desenvolvemento comunitario do noso concello en todos os ámbitos en que sexa posible, entre os que se atopan, en concreto, os ámbitos social, cultural, educativo e deportivo que agora nos atinxen. Entendemos que para que este desenvolvemento sexa posible, faise preciso que ademais da posta en marcha por parte do concello de determinadas iniciativas e actividades municipais nesta liña, se favorezan políticas participativas que proporcionen recursos e medios para que sexa a propia poboación, a que por iniciativa propia, desenvolva certas actividades e iniciativas que considera atenden a parte das necesidades e demandas poboacionais detectadas por estas. Historicamente no noso concello, aínda que non son as únicas entidades asociativas que desenvolven actividades no noso municipio, consideramos que todas ás entidades ás que se lles asigna unha partida específica nos presupostos municipais, están a desenvolver na actualidade actividades que contribúen aos obxectivos mencionados con anterioridade. En concreto, as subvencións nominativas, estarán orientadas a financiar o custo de ACTIVIDADES SINGULARES E ESPECÍFICAS desenvoltas por estas que contribúan ó financiamento daqueles gastos correntes vinculados especificamente a proxectos que impliquen realización de actividades concretas que teñan como FINALIDADES: · A protección e desenvolvemento social, cultural, educativo e deportivo comunitario. · A mellora da oferta de actividades que teñen lugar no noso municipio sempre que estas contribúan á salvagarda e benestar social, fomenten tanto o desenvolvemento persoal como social da nosa veciñanza, así como o enriquecendo e diversificación das posibilidades de ocupación do seu tempo libre. · Acerquen a cultura, entendida en sentido amplo, e o deporte ao maior número de individuos, facilitando a existencia dunha actividade cultural e deportiva estable no noso concello. · Promovan a participación activa da veciñanza, a formación e a convivencia interxeracional. · Contribúan á formación integral e mellora da calidade de vida e cohesión social. Serán obxecto destas subvencións nominativamente concedidas os seguintes tipos de actividades, preferentemente desenvoltas no noso termo municipal: · Actividades culturais concretas e específicas: actuacións, eventos, etc. · Actividades culturais de carácter formativo. · Actividades de carácter deportivo: formativas, de adestramento, competición, vinculadas á participación e organización de eventos, etc. · Promoción de actividades culturais e deportivas de carácter veciñal, relacionadas con festas patronais e outras actividades lúdico-festivas. · Tarefas de previsión, prevención, planificación, intervención e rehabilitación que contribúan á protección e salvagarda das persoas e bens, especialmente daqueles se atopen en situación de risco colectivo ou catástrofe. · Actividades que contribúan ao benestar social xeneralizado da nosa comunidade. Tendo en conta a normativa anterior e para darlle cumprimento, en especial, aquela referida á necesidade de confeccionar por parte das Administracións Públicas, con carácter previo a calquera outorgamento de subvencións, un Plan Estratéxico (en diante PES), no que se recollan as diferentes propostas que se van subvencionar, o Concello de Laxe aproba o seu Plan Estratéxico de Subvencións, cuxo articulado se detallará a continuación. Neste plan non se contempla ningunha axuda de duración plurianual, aínda que se continúa apoiando accións e colectivos aos que xa viña facendo en exercicios anteriores, dada a importancia que estas teñen dentro do tecido social, asociativo, nos ámbitos social, cultural e deportivo do concello. O ámbito temporal do presente Plan Estratéxico de Subvencións do Concello de Laxe proponse para o período 2020-2023. Os Planes Estratéxicos de Subvencións son un instrumento de xestión de carácter programático, que carece de rango normativo, que non supón unha incidencia directa na esfera dos particulares, nin a súa aprobación xera dereitos nin obrigas para a Administración. A súa efectividade queda condicionada ao cumprimento dos obxectivos de estabilidade orzamentaria, polo que a aprobación das correspondentes bases e convocatorias das diferentes liñas de subvención, así como das dispoñibilidades orzamentarias, se acomodarán en cada momento a ditos obxectivos. O órgano competente para a aprobación do Plan Estratéxico de Subvencións é o Pleno da Corporación, dado que se trata dun instrumento de planificación estratéxica da actividade subvencional ou de fomento e de xestión económica. O Concello de Laxe, concederá subvencións a favor de asociacións municipais coas finalidade de fomentar a realización de actividades de utilidade pública ou interese social ou para promover a consecución de fins públicos atribuídos á competencia local. O presente Plan Estratéxico do Concello de Laxe resultará de aplicación directa a todas as subvencións concedidas anualmente polo Concello mediante o procedementos de concesión de subvencións: - Subvencións concedidas en réxime de concorrencia competitiva. - Subvencións nominativas previstas no orzamento. Con carácter xeral, as subvencións se concederán en réxime de concorrencia competitiva; non obstante, poderán concederse mediante axuda directa aquelas subvencións que figuren como nominativas nos orzamentos municipais. As liñas estratéxicas de actuación recollidas no presente Plan Estratéxico, no que se integran as liñas de subvencións do concello, son as seguintes: · Liña 1: Fomento e promoción do deporte, da cultura e do turismo nos seus distintos ámbitos. · Liña 2: Fomento da acción social, emerxencia social, acceso á educación e protección das persoas e familias. Apoiar a realización de proxectos e actividades abertas ao público en xeral das asociacións sen ánimo de lucro existentes no concello, con fins de carácter cultural, deportivo e turístico. · Fortalecer o movemento e tecido asociativo local nos seus diversos ámbitos de cultura, deporte o calquera outra actividade sectorial, como forma de participación da cidadanía. · Colaborar co movemento asociativo de organización de eventos festivos, tradicionais ou innovadores, que fomenten o turismo nos seus distintos ámbitos. · Fomentar a participación da poboación e das súas entidades sociais na dinámica sociocultural do municipio. · Apoiar o mantemento e funcionamento de asociacións previstas nas bases de execución dos orzamentos municipais. · Fomentar a promoción do deporte e das entidades deportivas. c) Prazo de execución: anual Os costes previstos para o período 2020-2023 serán ata o máximo da dispoñibilidade das consignacións orzamentarias recollidas no orzamento correspondente a cada exercicio. O orzamento municipal, de conformidade coas aplicacións recollidas no plan de actuación e nas liñas específicas. O procedemento de concesión realizarase en xeral por concorrencia competitiva, e de forma directa para as entidades que figuren nominativamente no orzamento e para as axudas directas extraordinarias por razóns de interese público, social, económico ou humanitario. O plan de actuación para a execución de esta liña estratéxica, realizarase mediante a elaboración das correspondentes bases de convocatoria, e os convenios de colaboración ou acordos de concesión que poidan subscribirse ou ditarse para regular o outorgamento de subvencións nominativas. Apoiar a adopción de medidas de corte social, a fin de mellorar a calidade de vida das persoas e das familias como núcleo social básico facilitando a consecución de cobertura de necesidades vitais sociais e educativas, así como o desenvolvemento integral do individuo. · Solucionar as necesidades vitais de carácter básico (alimentación, saúde, vestido e uso e mantemento da vivenda habitual). · Atender situacións de emerxencia social. · Colaborar coas familias para obter a satisfacción das necesidades básicas especialmente dos colectivos máis vulnerables. · Completar o acceso á educación en condicións de igualdade nos niveis educativos obrigatorios, postobrigatorios, así como iniciativas de educación non formal e formal. c) Prazo: Convocatorias anual d) Costes previsibles: Os costes previstos para o período de vixencia do presente PES serán ata o máximo das dispoñibilidades orzamentarias consignadas recollidas no orzamento que se aprobe. e) Fontes de financiación: O orzamento municipal, de conformidade coas aplicacións orzamentarias recollidas no plan de actuación e liñas especificas. f) Procedemento de concesión: O procedemento de concesión realizarase en xeral por concorrencia competitiva, e de forma directa para as entidades que figuren nominativamente no orzamento e para as axudas directas extraordinarias por razóns de interese público, social, económico ou humanitario, sempre que se acredite a necesidade dende o departamentos de servicios sociais. g) Plan de actuación: O plan de actuación para a execución de esta liña estratéxica, realizarase mediante a elaboración das correspondentes bases de convocatoria, e os convenios de colaboración ou acordos de concesión que poidan subscribirse ou ditarse para regular o outorgamento de subvencións nominativas. Con carácter xeral, as subvencións municipais terán un prazo de execución anual, sendo o período elixible a efectos de xustificación o ano natural. Naqueles supostos nos que as circunstancias fagan conveniente a fixación dun prazo de execución superior ao anual, ou a modificación do período flexible, deberase recoller nas correspondentes bases das subvencións (por exemplo: tempadas deportivas ou cursos escolares). A efectividade das liñas de axudas e subvencións engadidas no presente plan quedarán condicionadas á existencia de crédito adecuado e suficiente no correspondente orzamento anual. Previo á concesión de calquera tipo de subvención procederase á tramitación da autorización do gasto correspondente. De acordo co previsto no artigo 34 da Lei Xeral de Subvencións que establece que: “[. tamén se poderán realizar pagos anticipados que suporán entregas de fondos con carácter previo á xustificación, como financiación necesaria para poder levar a cabo as actuacións inherentes á subvención. Dita posibilidade e o réxime de garantías deberán preverse expresamente na normativa reguladora da subvención”, as bases das diferentes convocatorias, en función das necesidades de financiación do tipo de proxecto a subvencionar, dos destinatarios da subvención e dos principios de eficacia e eficiencia que deben rexer en toda actuación pública poderán de forma motivada, establecer a posibilidade de pagos anticipados. O control e seguimento do presente Plan Estratéxico de Subvencións do Concello de Laxe, realizarase de forma anual, en dous aspectos.1 Control económico - financeiro das subvencións concedidas, que está encomendado á Intervención do Concello de Laxe, que se realizará nas condicións recollidas na lexislación vixente.2 Control e seguimento do Plan, que será recompilado pola Intervención municipal, para o cal, por parte de cada un dos servizos que actúen de órganos instrutores do procedemento de concesión das subvencións, procederase a remitir no primeiro cuadrimestre do exercicio seguinte, memoria de avaliación. Todas as subvencións concedidas polo Concello de Laxe, en cada unha das dúas liñas estratéxicas, programas de axuda e convocatorias, serán publicadas durante o mes seguinte a cada trimestre natural, de acordo cos artigos 30 e 31 do Regulamento da Lei 38/2003, Xeral de subvencións, na web municipal, tanto no apartado Subvencións, como no Taboleiro de anuncios Oficiais da Sede Electrónica, no taboleiro de anuncios físicos, no Boletín Oficial cando fora preciso e na Base de Datos Nacional de Subvencións, indicando beneficiario, cuantía concedida e o proxecto ou acción á que vai destinada. En Laxe, 18 de xaneiro de 2021 O alcalde José Luís Pérez Añón